
Megállapodás

Amely létrejött egyrészről Budapest Főváros Önkormányzata (1052 Budapest, Városház u. 9–11., képviselője dr. Demszky Gábor főpolgármester, jogi képviselője Haszonicsné dr. Ádám Mária ügyvéd) mint felperes, a továbbiakban felperes, másrészről a Belügyminisztérium (1051 Budapest, Roosevelt tér 1–3. képviseli dr. Lamperth Mónika belügyminiszter, jogi képviselője dr. Timoránszky Péter ügyvéd) mint I. r. alperes, a továbbiakban I. r. alperes, valamint a Magyar Állam képviseletében eljáró Pénzügyminisztérium (1051 Budapest, József nádor tér 2–4., képviseli dr. László Csaba pénzügyminiszter, jogi képviselője dr. Sas Gábor főosztályvezető) mint II. r. alperes, a felperes, valamint I. és II. r. alperes a továbbiakban együtt Szerződő Felek között a mai napon az alábbi tartalommal:

1. A Szerződő Felek között a Fővárosi Bíróság Gazdasági Kollégiumánál 25. G. 75436/2001. szám alatt „illetmény megfizetése” iránt per van folyamatban, amelynek megszüntetése érdekében a Szerződő Felek peren kívüli egyezséget kötnek.

2. A Magyar Köztársaság Kormánya az 1068/2001. (VII.10.) sz. és 2048/2002. (II. 27.) sz.  Korm. határozatokban a hivatásos tűzoltóságot fenntartó önkormányzatok részére a délutáni és éjszakai pótlék, valamint a munkaszüneti napon teljesített szolgálat utáni távolléti díj megfizetése tárgyában nyújtandó hozzájárulásról döntött. A fenti határozatokban foglaltaknak megfelelően a Szerződő Felek megállapodnak abban, hogy a felperes az 1997. november 1. és 2002. december 31. közötti időszakra az alábbi hozzájárulásra jogosult:

a) az 1997. november 1-jétől 2001. június 30-áig tartó időszakra 901.884.339 Ft, azaz Kilencszázegymillió-nyolcszáznyolvannégyezer-háromszázharminc-kilenc forint tőke + 90.629.603 Ft, azaz Kilencvenmillió-hatszázhuszon-kilencezer-hatszázhárom forint kamat

b) a 2001. július 1-jétől 2001. december 31-éig tartó időszakra vonatkozóan 139.534.402 Ft, azaz Százharminckilencmillió-ötszázharmincnégyezer-négyszázkettő forint tőkeösszeg mint ténylegesen teljesített kiadás,

c) a 2002. január 1-jétől 2002. december 31-éig tartó időszakra vonatkozóan 235.956.418 Ft, azaz Kettőszázharmincötmillió-kilencszázötvenhatezer-négyszáztizennyolc forint mint ténylegesen felmerült és teljesített kiadás (a szeptember 30-ig tartó időtartamra) és 75.000.000 Ft, azaz Hetvenötmillió forint tervezett előirányzat az október – december hónapokra.

Az a)–c) pontokban foglalt összegek alapján az Önkormányzat mint felperes jogos igénye: 1.443.004.762 Ft, azaz Egymilliárd-négyszáznegyvenhárommillió-négyezerhét-százhatvankettő forint

3. A Szerződő Felek megállapodnak abban, hogy az Önkormányzat mint felperes a 2. pontban meghatározott összegek után 2001. július 1-jétől késedelmi kamatra jogosult, amelynek mértéke a jegybanki alapkamat mértéke szerinti összeg. A tőkeösszegek után, az előzőekben rögzített feltételek szerint számított kamatösszeg 205.814.351 Ft, azaz Kettőszázötmillió-nyolcszáztizennégyezer-háromszázötvenegy forint, amelyből levonva a 2/a pontban jelölt kamatösszeget, a felperes jogos kamatigénye az elszámolt időszakra 115.184.748 Ft, azaz Száztizenötmillió-száznyolcvannégyezer-hétszáznegyvennyolc forint.

4. A Szerződő Felek megállapodnak abban, hogy a jelen egyezség aláírását követően az I. r. alperes az előzőekben írt összegeket a Magyar Államkincstáron keresztül átutalja a felperes bankszámlájára, oly módon, hogy

a) 1.443.004.762 Ft, azaz Egymilliárd-négyszáznegyvenhárommillió-négyezer-hétszázhatvankettő forint tőkét egyösszegben 2002. december 31-éig,

b) 115.184.748 Ft, azaz Száztizenötmillió-száznyolcvannégyezer-hétszáz-negyvennyolc forint kamatösszegből 2002. december 31-éig egyösszegben 46.215.856 Ft-ot, azaz Negyvenhatmillió-kettőszáztizenötezer-nyolcszáz-ötvenhat forintot, míg a fennmaradó kamatos 75.000.000 Ft-ot, azaz Hetvenötmillió forintot 2003. december 31-éig utal át.

5. A felperes nyilatkozik, hogy a jelen megállapodásban megjelölt, teljesített kiadásként meghatározott összegeket kizárólag a perbeli célra használta fel, és tudomásul veszi, hogy az előirányzatokat e célra használhatja fel, amelyre azt a Kormány megjelölt határozataiban jóváhagyta.

6. A felperes kötelezettséget vállal arra, hogy amennyiben a jelen megállapodás alapján részére átutalt hozzájárulás meghaladja a pótlékok és a távolléti díj kifizetéséhez szükséges pénzügyi fedezet mértékét, vagy azt nem a jóváhagyott célra használja fel, úgy a különbözetet, illetve a hozzájárulás más célra fordított összegét köteles haladéktalanul visszafizetni a 10032000-06060064 számú, Megosztott bevételek lebonyolítási számlára a Magyar Köztársaság 2001. és 2002. évi költségvetéséről szóló 2000. évi CXXXIII.törvény és az államháztartásról szóló 1992. évi XXXVIII. törvény vonatkozó szabályai szerint.

7. A felperes kötelezettséget vállal arra, hogy a jelen egyezség alapján 2002. december 31-éig esedékes kifizetések teljesítésének igazolása után 3 munkanapon belül a Fővárosi Bíróság Gazdasági Kollégiumánál 25.G.75.436/2001. szám alatt folyamatban lévő perbeli keresetétől eláll, és a szükséges perbeli nyilatkozatokat megteszi. Az I. és II. r. alperes kijelenti, hogy a felperesi nyilatkozathoz hozzájárul. A Felek megállapodnak abban, hogy egymással szemben perköltség-igényük nincs, perköltségeiket maguk viselik.

8. A felperes tudomásul veszi, hogy a hozzájárulásként a jelen megállapodás 2. pontjában biztosított pénzeszközök rendeltetésszerű felhasználását az Országos Katasztrófavédelmi Főigazgatóság ellenőrzi.

9. A felperes kijelenti, hogy a jelen megállapodásban meghatározott jogcímek és járulékok – ideértve a peres felek közötti eljárások költségeit is – tekintetében az I. és II. r. alperessel szemben az elszámolási időszakra (1997. november 1-jétől 2002. december 31-éig) további követelést nem támaszt.

10. A Szerződő F elek kijelentik, hogy a jelen megállapodásban foglaltak akaratukkal mindenben megegyeznek, egyéb kérdéseket nem kívántak szabályozni, ezért a megállapodást aláírják.

11. Budapest Főváros Önkormányzat képviselője nyilatkozik, hogy az egyezségkötésre a Fővárosi Közgyűlés 1844/2002.(XI.28.)  számú határozatával felhatalmazta.

Budapest, 2002. december „….”

